Á dögunum útbjó ég súkkulaðiskálar í fyrsta skipti og gerði tvær tilraunir þann dag . Önnur var jarðaberja ostakaka í sléttri súkkulaðiskál og hin var þessu hér . Þessi skyrkaka var sáraeinföld og guðdómlega ljúffeng og það er ekki mikið mál að útbúa þessar súkkulaðiskálar . Súkkulaðiskálar 500 gr hjúpsúkkulaði í skálarnar Blásið örlítið í blöðrurnar og bindið hnút . Bræðið 500 gr hjúpsúkkulaði í skál og setjið bökunarpappír á bakka . Dýfið botninum á hverri blöðru í skálina eins langt og þið viljið hafa skálina djúpa , snúið blöðrunni við og leyfið súkkulaði að leka í öfuga átt til að útbúa óreglulegar súkkulaðiskálar . Leggið á bökunarpappír áður en storknar . Kælið á meðan skyrkakan er útbúin og sprengið þá blöðrurnar með því að klippa / stinga á þær . Raðið skálunum á diska og gott er að festa hverja og eina með eins og 1 tsk af bræddu hjúpsúkkulaði svo skálin renni ekki um diskinn þegar borðað er úr henni . 500 ml þeyttur rjómi í ostakökuna sjálfa Fræ úr einni vanillustöng ½ pk Lu Bastogne kex , mulið Þeytið rjómann . Vefjið skyrinu og vanillufræjunum saman við þeytta rjómann þar til slétt . Blandið bræddu smjörinu saman við kexmylsnuna . Setjið góða matskeið af kexmylsnu í botninn á hverri skál og skiptið skyrblöndunni svo á milli skálanna . Skreytið með ferskum hindberjum . Share the post " Hindberja skyrkaka í súkkulaðiskál "